

NACIONALINĖ ŠVIETIMO AGENTŪRA

Biudžetinė įstaiga, M. Katkaus g. 44, 09217 Vilnius, tel. 86 56 18504

el. p. [info@nsa.smm.lt](mailto:info@nsa.smm.lt) , <http://www.nsa.smm.lt>

Duomenys kaupiami ir saugomi Juridinių asmenų registre, kodas 305238040

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Savivaldybių administracijų švietimo padaliniams

**DĖL MOKYKLINIŲ AUTOBUSŲ PERDAVIMO**

Nacionalinė švietimo agentūra (toliau – NŠA), vadovaudamasi 2020 m. vasario 10 d. Lietuvos Respublikos švietimo, mokslo ir sporto ministerijos raštu Nr. SR-684, atliko viešuosius pirkimus ir nupirko M2 klasės „IVECO DAILY 50C18“ mokyklinius autobusus, kurie pagal Švietimo, mokslo ir sporto ministro 2020 m. liepos 14 d. įsakymą Nr. V-1064 „Dėl mokyklų, kurioms 2020 metais geltonieji autobusai skiriami įgyvendinant mokyklų aprūpinimo geltonaisiais autobusais 2018−2020 metais projektą, sąrašų patvirtinimo“ paskirstyti šalies mokykloms.

Jūsų savivaldybei skirtas vienas „IVECO DAILY 50C18“ mokyklinis autobusas (LR ŠMSM įsakymas pridedamas).

Autobusai savivaldybėms bus perduoti Lietuvos Respublikos Vyriausybės nutarimu.

Turto perdavimo dokumentuose bus nustatytos žemiau nurodytos sąlygos ir reikalavimai turto perėmėjams (savivaldybėms) ir atitinkamai vėliau – galutiniams turto naudotojams (mokykloms):

1. turtas turi būti naudojamas tik perdavimo dokumentuose numatytai veiklai (užtikrinti mokinių vežiojimą į mokyklas) vykdyti ir eksploatuojamas pagal paskirtį;
2. turi būti padengtos tiesioginės veiklos (kuro ir vairuotojo darbo užmokesčio išlaidos), būtinos techninės būklės palaikymo (draudimo, techninių apžiūrų, remonto ir kitos) mokyklinių autobusų eksploatavimo išlaidos;
3. turtas negali būti parduotas, perduotas, išnuomotas ar perleistas kitaip naudotis kitiems asmenims arba organizacijoms, nenurodytiems turto perdavimo dokumentuose.

**Prašome inicijuoti savivaldybės tarybos sprendimą dėl mokyklinio autobuso skyrimo Jūsų savivaldybės mokyklai ir jo perėmimo** ir sprendimo patvirtintą kopiją atsiųsti el. paštu [simona.tamosaityte@nsa.smm.lt](mailto:simona.tamosaityte@nsa.smm.lt) .

Iki to laiko, kol bus priimtas LR Vyriausybės nutarimas dėl autobusų perdavimo savivaldybėms, NŠA Jūsų savivaldybei skirtą autobusą rugpjūčio mėn. pagal panaudos sutartį laikinai perduos naudotis Jūsų savivaldybės mokyklai.

Kontaktinis asmuo: Simona Tamošaitytė, Infrastruktūros plėtros departamento direktoriaus pavaduotoja, el. p. [simona.tamosaityte@nsa.smm.lt](mailto:simona.tamosaityte@nsa.smm.lt) tel. 8 600 12 198.

PRIDEDAMA:

1. ŠMSM įsakymo kopija, 5 lapai.

2. Savivaldybės tarybos sprendimo pavyzdys, 1 lapas.

Direktorė Rūta Krasauskienė

Simona Tamošaitytė, el. p. [simona.tamosaityte@nsa.smm.lt](mailto:simona.tamosaityte@sac.smm.lt)